# data[].attributes.attachment_link.readable_text
ลดปัญหาขยะล้นเมือง…ด้วยการ ‘แยกขยะ’

ทุกวันนี้ไม่ใช่แค่จำนวนประชากรไทยที่เพิ่มขึ้นเพียงอย่างเดียว แต่ปริมาณขยะมูลฝอยในประเทศไทยก็มีจำนวนเพิ่มมากขึ้นทุกปีเช่นกัน ที่ผ่านมาทางรัฐบาลก็ได้หาแนวทางแก้ไขและจัดการกับปัญหาขยะล้นเมือง ด้วยหลากหลายวิธีอย่างนับไม่ถ้วน ไม่ว่าจะยกให้ปัญหาขยะนี้ให้เป็นวาระแห่งชาติ การกำจัดขยะด้วยวิธีการฝังกลบ การจัดทำร่างแผนแม่บทการบริการจัดการมูลฝอยของประเทศที่ใช้วงเงินในการจัดทำถึง 178,000 ล้านบาท การใช้เหมืองร้างที่สูงเท่าตึก 3 ชั้นทำหลุมฝังกลบ จัดตั้งโรงกำจัดขยะไฟฟ้าเพื่อเป็นมิตรต่อสิ่งแวดล้อม โดยสร้างแห่งแรกขึ้นที่ย่านหนองแขม เพื่อการแก้ไขปัญหาขยะในระยะยาว

credit : matichon

แต่หากทุกคนในประเทศไม่ร่วมมือกันช่วยตั้งแต่ “ต้นทางการทิ้งขยะ” ระบบการกำจัดขยะจะยิ่งใหญ่แค่ไหนก็อาจไม่สำเร็จได้ในระยะยาว เพราะต้นทางนับเป็นอีกหนึ่งแรงผลักดันที่จะช่วยลดปริมาณและปัญหาขยะของประเทศ อีกทั้งยังนำเอาขยะกลับมาใช้ใหม่ให้เป็นประโยชน์ได้ตามวิธีการจัดการขยะด้วยแนวคิด 7R ดังนี้…

1. REFUSE : หลีกเลี่ยงการใช้สิ่งของหรือบรรจุภัณฑ์ที่สร้างปัญหา รวมทั้งเป็นมลพิษต่อสิ่งแวดล้อม เช่น กล่องโฟม หรือ ขยะมีพิษอื่นๆ
2. REFILL : เลือกใช้สินค้าชนิดเติม
3. RETURN : เลือกใช้สินค้าที่สามารถส่งคืนบรรจุภัณฑ์กลับสู่ผู้ผลิตได้ เช่น ขวดเครื่องดื่มประเภทต่างๆ
4. REPAIR : ซ่อมแซมเครื่องใช้ให้สามารถใช้ประโยชน์ได้ต่อไป
5. REUSE : นำบรรจุภัณฑ์ใช้แล้วกลับมาใช้ใหม่ เช่น ใช้ถุงผ้า แทนถุงพลาสติก
6. RECYCLE : แยกขยะที่ยังใช้ประโยชน์ได้ เพื่อให้ง่ายในการจัดเก็บและส่งต่อไปแปรรูป เช่น กระป๋อง ขวดพลาสติก ขวดแก้ว ฯลฯ
7. REDUCE : ลดปริมาณการใช้และหาทางเพิ่มประสิทธิภาพการใช้งานของสิ่งของต่างๆ

จากแนวการจัดการขยะ 7R นี้ ทางกลุ่มปตท. จึงเล็งเห็นถึงความสำคัญของการ “ลดปริมาณขยะ และการนำขยะกลับมาใช้ประโยชน์” เห็นได้จากร้านกาแฟ Amazon ในสถานีน้ำมัน ปตท. ที่ได้ทำการผลิตนวัตกรรมแก้วรักษ์โลกขึ้น นั่นก็คือ “แก้ว Amazon Bio Cup” ที่มีทั้งแบบที่เป็นแก้วกระดาษและแก้วพลาสติก โดยที่แก้วกระดาษสามารถย่อยสลายได้ในเวลาประมาณ 180 วันด้วยวิธีการฝังกลบ จากนั้นจะย่อยสลายเป็นก๊าซคาร์บอนไดออกไซด์ น้ำ และดิน โดยไม่เหลือพลาสติกตกค้าง อีกทั้งยังช่วยคืนความอุดมสมบูรณ์ให้กับธรรมชาติอีกด้วย ส่วนแก้วพลาสติกใสนั้นสามารถลดการปล่อยก๊าซเรือนกระจกจากการผลิตและย่อยสลายได้มากถึง 67% เลยทีเดียว

“Zero Waste” อีกหนึ่งโครงการต้นแบบการจัดการขยะให้เหลือศูนย์ ณ สถานีบริการ ปตท. สาขาสระบุรี ที่ช่วยลดการปล่อยก๊าซคาร์บอนไดออกไซด์ปัจจัยหลักที่ทำให้เกิดก๊าซเรือนกระจก จากการขนถ่ายขยะและการบริหารจัดการขยะ โดยสร้างศูนย์ปฏิบัติการและศูนย์เรียนรู้ในสถานีบริการน้ำมันให้สามารถนำขยะทุกประเภทมาใช้ประโยชน์ได้อย่างครบถ้วน แถมยังสร้างรายได้จากการจัดการขยะให้กับผู้ใช้บริการหรือชุมชนโดยรอบอีกด้วย

และล่าสุดทางกลุ่มปตท. ได้เล็งเห็นถึงความสำคัญของการ “ลดปริมาณขยะและการนำขยะกลับมาใช้ประโยชน์ใหม่” ที่สามารถช่วยลดปัญหาขยะของไทยได้ จึงจัดตั้งโครงการ “แยก แลก ยิ้ม” แยกขยะลงให้ถูกถัง มอบเป็นรอยยิ้มให้ชุมชน ซึ่งนับเป็นโครงการที่มีวัตถุประสงค์หลักในการช่วยเหลือชุมชนทั่วประเทศ อีกทั้งยังช่วยลดปริมาณขยะ และรักษาสิ่งแวดล้อมอีกทางหนึ่งจากการนำขยะจำพวกกระป๋อง ขวดแก้ว และพลาสติก กลับมาใช้ใหม่ นอกจากนั้นยังช่วยลดระยะเวลาและค่าใช้จ่ายในการกำจัดอีกด้วย

credit : brandbuffet

แนวทางการแก้ไขขยะมูลฝอย

1. หลีกเลี่ยงการใช้โฟมหรือพลาสติก
2. ซ่อมแซมแก้ไขเครื่องใช้ที่ชำรุดให้นำกลับมาใช้ใหม่แทนการทิ้งเป็นขยะ
3. ควรนำวัสดุที่ใช้แล้ว เช่น กระดาษ แก้ว พลาสติก มาแปรรูปกลับมาใช้ได้ใหม่
4. นำของที่ใช้แล้วบางชนิดมาดัดแปลงใช้ใหม่ให้เกิดประโยชน์
5. ควรแยกขยะตามประเภท เช่น ขยะเปียก ขยะแห้ง ขวดพลาสติก ฯลฯ

การแก้ไขปัญหาขยะมูลฝอย

ขยะมูลฝอยมีผลกระทบต่อสภาพแวดล้อมทำให้เกิดการปนเปื้อนของพื้นดิน แหล่งน้ำและอากาศ ทำให้บ้านเมืองไม่เป็นระเบียบเรียบร้อย ไม่เป็นที่เจริญของผู้ที่ได้พบเห็น ส่งผลกระทบต่อสุขภาพของประชาชนโดยทั่วไป การแก้ไขปัญหาของขยะมูลฝอย จึงควรปฏิบัติเพื่อป้องกันและแก้ไขผลเสียที่จะเกิดขึ้น สำหรับการป้องกันและแก้ไขที่ดีควรพิจารณาถึงต้นเหตุที่ก่อให้เกิดขยะมูลฝอยขึ้นมา ซึ่งก็คงจะหมายถึง มนุษย์ หรือผู้สร้างขยะมูลฝอย นั้นเอง

การป้องกันและการแก้ไขปัญหาของขยะมูลฝอย เริ่มต้นด้วยการสร้างจิตสำนึกแก่มนุษย์ให้รู้จักรับผิดชอบในการรักษาความสะอาดทั้งในบ้านเรือนของตัวเอง และภายนอกบ้าน ไม่ว่าจะเป็นถนนหนทาง สถานที่ทำงาน หรือที่สาธารณะอื่น ๆ ให้รู้จักทิ้งขยะมูลฝอยลงในภาชนะให้เป็นที่เป็นทาง ไม่มักง่ายทิ้งขยะเกลื่อนกลาด ทั้งนี้เป็นการช่วยให้พนักงานเก็บขยะนำไปยังสถานที่กำจัดได้สะดวกและรวดเร็วขึ้น

การเก็บและกำจัดขยะมูลฝอย

การเก็บและกำจัดขยะมูลฝอย รวมถึงการเก็บรวบรวมขยะมูลฝอยเพื่อส่งไปกำจัดที่สถานกำจัดขยะมูล-ฝอย มีขั้นตอนดังนี้

1. การเก็บรวบรวมขยะมูลฝอย การเก็บรวบรวมขยะมูลฝอย คือการเก็บขยะมูลฝอยมาเก็บขนไปเทใส่รวบรวมในรถบรรทุกขยะ และการที่พนักงานกวาดถนนเก็บรวบรวมขยะมูลฝอยไว้ให้รถขยะ ขยะมูลฝอยที่รวบรวมจากแหล่งต่าง ๆ จะถูกนำไปถ่ายใส่ในรถบรรทุกขยะ เพื่อที่จะขนส่งต่อไปยังสถานกำจัดขยะมูลฝอย การเก็บรวบรวมขยะที่ถูกต้องภายในบ้านควรใช้ภาชนะที่มีฝาปิดมิดชิด น้ำไม่สามารถจะรั่วซึมได้ เช่น ถังเหล็กหรือถังพลาสติก การใช้ถังเหล็กอาจจะผุกร่อนได้ง่ายกว่าถังพลาสติก ไม่ควรใช้เข่งในการเก็บรวบรวมขยะมูลฝอย

2. การขนส่งขยะมูลฝอย การขนส่งขยะมูลฝอย เป็นการนำขยะมูลฝอยที่เก็บรวบรวมได้จากแหล่งชุมชนต่าง ๆ ใส่ในรถบรรทุกขยะเพื่อนำไปยังสถานที่กำจัด ซึ่งอาจเป็นการขนส่งโดยตรงจากแหล่งกำเนิดขยะมูลฝอยไปยังสถานกำจัดเลยทีเดียว หรืออาจขนขยะมูลฝอยไปพักที่ใดที่หนึ่ง ซึ่งเรียกว่าสถานีขนถ่ายขยะก่อนจะนำไปยังแหล่งกำจัดก็ได้

3. การกำจัดขยะมูลฝอย วิธีการกำจัดขยะมูลฝอยที่ใช้ต่อเนื่องกันมาตั้งแต่อดีตจนถึงปัจจุบัน มีหลายวิธี เช่น นำไปกองทิ้งบนพื้นดิน นำไปทิ้งลงทะเล หมักทำปุ๋ย เผากลางแจ้ง เผาในเตาเผาขยะ และฝังกลบอย่างถูกหลักวิชาการ เป็นต้น การกำจัดขยะมูลฝอยดังที่กล่าวนั้น บางวิธีก็เป็นการกำจัดที่ไม่ถูกต้องทำให้เกิดภาวะเป็นพิษต่อสภาพแวดล้อม และมีผลกระทบต่อสุขภาพของคนด้วย

วิธีการกำจัดขยะมูลฝอยที่ถูกหลักวิชาการ ควรมีลักษณะดังต่อไปนี้

1. ไม่ทำให้บริเวณที่กำจัดขยะเป็นแหล่งอาหาร แหล่งเพาะพันธุ์สัตว์และแมลงนำโรคเช่น แมลงวัน ยุง และแมลง สาบ เป็นต้น

2. ไม่ทำให้เกิดการปนเปื้อนแก่แหล่งน้ำและพื้นดิน

3. ไม่ทำให้เกิดมลพิษต่อสิ่งแวดล้อม

4. ไม่เป็นสาเหตุแห่งความรำคาญ อันเนื่องมาจาก เสียง กลิ่น ควัน ผงและฝุ่นละออง

วิธีการกองทิ้งบนดิน การนำไปทิ้งทะเล รวมทั้งการเผากลางแจ้ง ถือว่าเป็นวิธีการกำจัดขยะมูลฝอยที่ไม่ถูกต้อง เพราะทำให้เกิดปัญหาภาวะมลพิษต่อสภาพแวดล้อม สำหรับวิธีที่ยอมรับทั่วไปว่าเป็นวิธีกำจัดที่ถูกต้อง คือ การเผาในเตาเผา การฝังกลบ และการทำปุ๋ย

การกำจัดขยะมูลฝอยโดยใช้เตาเผาขยะ

การกำจัดขยะมูลฝอยโดยการใช้เตาเผาเป็นวิธีการกำจัดที่มีประสิทธิภาพดีมากวิธีหนึ่ง สามารถลดปริมาณขยะมูลฝอยลงได้ประมาณร้อยละ80 - 90 อาศัยลักษณะสมบัติของมูลฝอยซึ่งสามารถติดไฟได้ โดยการควบคุมอากาศหรือเชื้อเพลิงเสริมภายใต้อุณหภูมิและความดันที่เหมาะสม ผลที่ได้จากปฏิกิริยาเผาไหม้จะเกิดก๊าซชนิดต่าง ๆ ไอน้ำ และขี้เถ้า อุณหภูมิเผาไหม้ขั้นสุดท้ายภายในเตาเผาโดยทั่วไปจะอยู่ในช่วงระหว่าง 850 - 1200 องศาเซลเซียส การกำจัดมูลฝอยโดยใช้เตาเผามีองค์ประกอบสำคัญดังนี้

1. ที่เก็บกักมูลฝอย โดยทั่วไปเป็นห้องเก็บ หรือหากเตาเผาขนาดใหญ่จะออกแบบก่อสร้างเป็นคอนกรีต อยู่ต่ำกว่าระดับพื้นดิน เพื่อทำหน้าที่รวบรวมมูลฝอยที่เก็บขนมาได้รอการป้อนเข้าสู่เตาเผา ความจุของห้องหรือบ่อ จะมีขนาดความจุตั้งแต่ 1.5 เท่า ของประสิทธิภาพในการเผามูลฝอยแต่ละวันขึ้นไป

2. ระบบป้อนมูลฝอย เป็นอุปกรณ์หรือเครื่องจักรทำหน้าที่ป้อนมูลฝอยเข้าไปในเตาเผาขนาดเล็ก อาจใช้ระบบคนยกเทหรือรถตักล้อยางขนถ่านและป้อนมูลฝอย ส่วนเตาเผาขนาดใหญ่ซึ่งมีบ่อรับมูลฝอย จะใช้ระบบเครนก้ามปูป้อนเข้ากรวยรับมูลฝอย

3. เตาเผา เป็นขั้นตอนที่มูลฝอยถูกเผาไหม้ในห้องเผา โดยการควบคุมอากาศหรือเชื้อเพลิงช่วยในการเผาให้สมบูรณ์ เตาเผามีหลายรูปแบบขึ้นอยู่กับขนาดและการใช้งานและวิธีการเผา เช่น

เตาเผาชนิดแผงตะกรับ (Stoke - fired incinerator) เป็นเตาเผาประเภทที่ใช้กันเป็นส่วนมากในปัจจุบัน แผงตะกรับทำหน้าที่ป้อนมูลฝอยภายในเตาเผา วิธีการเผาใช้อากาศมากเกินพอและอาจใช้น้ำมันเชื้อเพลิงเสริมในการเผาไหม้ด้วยอุณหภูมิในเตาเผาประมาณ 850 - 1200 องศาเซลเซียส เตาเผาประเภทนี้เหมาะกับมูลฝอยที่มีปริมาณมากคือ 6ตัน / ชั่วโมงขึ้นไป หรือ 150 ตัน/วัน

เตาเผาชนิดควบคุมการเผาไหม้ (Ptrolytic incinerator) เป็นเตาเผาที่แบ่งการเผาไหม้เป็น 2 ขั้นตอน ขั้นตอนแรกจะควบคุมการเผาไหม้มูลฝอยในสภาวะไร้อากาศหรือใช้อากาศค่อนข้างน้อยที่อุณหภูมิประมาณ 450 องศาเซลเซียส และขั้นสุดท้ายจะเป็นการเผาไหม้ในสภาวะมากเกินพอ และอาจใช้น้ำมันเชื้อเพลิงด้วย อุณหภูมิในเตาเผาประมาณ 1000 - 1200 องศาเซลเซียส เตาเผาประเภทนี้ใช้กับมูลฝอยที่มีปริมาณน้อย คือ ไม่เกิน 1 ตัน/ชั่วโมง หรือ 10 ตัน/วัน

เตาเผาชนิดใช้ตัวกลางนำความร้อน (Fluidzed bed incinerator) ตัวกลลางที่ใช้ในเตาเผาเป็นแร่ควอซ์หรือทรสยแม่น้ำขนาดปริมาณ 1 มิลลิลิตร มูลฝอยจะต้องถูกย่อยให้มีขนาดเล็ก ตัวกลางและมูลฝอยจะต้องถูกย่อยให้มีขนาดเล็กและถูกกวนผสมกันในเตาและเผาไหม้โดยใช้อากาศมากเกินพอจะได้อุณหภูมิประมาณ 850 - 1200 องศาเซลเซียส เตาเผาประเภทนี้เหมาะกับมูลฝอยขนาด 1 -5 ตัน/ชั่วโมง หรือ 25 - 100 ตัน/วัน

ระบบการทำไอให้เสียเย็นลงและการนำความร้อนไปใช้ประโยชน์ ไอเสียจากการเผาไหม้มูลฝอยจะมีอุณหภูมิประมาณ 700 - 950 องศาเซลเซียส ก่อนที่จะผ่านไปยังระบบกำจัดไอเสียจะต้องทำให้เย็นลงอีกถึง 250 - 300 องศาเซลเซียส โดยอาจใช้วิธีการพ่นน้ำโดยตรงไปยังท่อไอเสีย จะสามารถลดอุณหภูมิลงได้ตามต้องการและน้ำจะระเหยหายไป หรือติดตั้งหม้อต้มน้ำ โดยการนำความร้อนจากไอเสียไปทำให้น้ำร้อนและไอน้ำร้อนนี้ไปหมุนกังหันไอน้ำต่อเพื่อผลิตกระแสไฟฟ้า

ระบบกำจัดไอเสีย ไอเสียที่ลดอุณหภูมิต่ำลงและจะต้องถูกกำจัดสารมลพิษต่าง ๆออกก่อนที่จะระบายออกจากปล่องสู่บรรยากาศภายนอก มลสารที่เกิดจากการเผาไหม้มูลฝอยได้แก่ ผงฝุ่น ก๊าซไฮโดรเจนคลอไรด์ ก๊าซไนโตรเจนออกไซด์ เป็นต้น อุปกรณ์กำจัดฝุ่น ได้แก่ ไซโคลน ถุงกรอง อุปกรณ์ที่ใช้กำจัดก๊าซ ส่วนใหญ่จะใช้ระบบเปียกโดยมีด่างหรือปูนขาวใช้ร่วมในระบบ ได้แก่ Wet Scrubber หรือถุงกรองโดยใช้ปูนขาวพ่นเข้าไปจับสารมลพิษไอเสีย

การกำจัดเถ้า เถ้าที่เกิดจากการเผามูลฝอยมี 2 ประเภท คือ เถ้าบิน ซึ่งกระจายออกไปพร้อมกับไอเสีย เพราะมีขนาดเล็กและเบาจะถูกกำจัดโดยอุปกรณ์กำจัดฝุ่นและเก็บรวบรวมเอาไว้รอการกำจัดต่อไป เถ้าอีกประเภทหนึ่งคือ เถ้าหนักจะเหลืออยู่ก้นเตาจะถูกลำเลียงและพ่นด้วยน้ำหรือผ่านไปยังบ่อน้ำเพื่อให้เย็นลงและรวบรวมไว้ในบ่อเก็บเถ้า

การกำจัดน้ำเสีย น้ำเสียที่เกิดจากโรงงานเตาเผาจะเกิดจากการล้างพื้น น้ำชะมูลฝอย ระบบกำจัดเถ้า น้ำหมุนเวียนในระบบกำจัดไอเสีย เป็นต้น วิธีการกำจัดน้ำเสียส่วนใหญ่ใช้วิธีกำจัดทางเคมี

ข้อดี

1. ใช้พื้นที่ดินน้อย เมื่อเทียบกับวิธีฝังกลบ

2. สามารถทำลายขยะมูลฝอยได้เกือบทุกชนิด

3. สามารถสร้างเตาเผาในพื้นที่ที่ไม่ห่างไกลจากแหล่งกำเนิดขยะ ทำให้ประหยัดค่า

4. ไม่ค่อยกระทบกระเทือนเมื่อสภาพแวดล้อมของลมฟ้าอากาศเปลี่ยนแปลง

5. ส่วนที่เหลือจากการเผาไหม้ (ขี้เถ้า) สามารถนำไปถมที่ดินได้ หรือทำวัสดุก่อสร้างได้

ข้อเสีย

ค่าลงทุนในการก่อสร้างและค่าใช้จ่ายในการซ่อมแซม บำรุงรักษาค่อนข้างสูง และอาจจะเกิดปัญหาภาวะมลพิษทางอากาศได้

การกำจัดขยะมูลฝอยโดยวิธีการฝังกลบ

วิธีการฝังกลบที่ถูกสุขลักษณะนั้น จะต้องไม่ก่อให้เกิดปัญหามลพิษต่อสภาพแวดล้อม รวมทั้งเหตุรำคาญอื่น ๆ เช่น กลิ่นเหม็น ควัน ฝุ่นละออง และการปลิวของกระดาษ พลาสติกและอื่น ๆ ซึ่งจะต้องควบคุมให้อยู่ภายในขอบเขตจำกัด ไม่ทำให้เกิดการเสื่อมเสียแก่ทัศนียภาพของพื้นที่และบริเวณใกล้เคียง นอกจากนี้ยังจะต้องมีมาตรการในการควบคุมดูแลดังนี้

1. ต้องควบคุมไม่ให้มีการนำของเสียอันตรายมากำจัดรวมกับขยะมูลฝอยทั่วไปในบริเวณที่ฝั่งกลบขยะ นอกจากจะมีมาตรการการกำจัดโดยวิธีการพิเศษตามลักษณะของของเสียนั้น ๆ

2. ต้องควบคุมให้ขยะที่ฝังกลบถูกกำจัดอยู่เฉพาะภายในขอบเขตที่กำหนดไว้ ทั้งบนพื้นผิวดินและใต้ดิน

3. ต้องกำจัดน้ำเสียจากกองขยะอย่างถูกต้อง

4. ต้องตรวจสอบอย่างสม่ำเสมอ เช่น ตรวจสอบการปนเปื้อนของแหล่งน้ำใต้ดินบริเวณใกล้เคียง

5. ต้องคำนึงถึงทัศนียภาพของพื้นที่และบริเวณใกล้เคียง เช่น การจัดให้มีสิ่งป้องกันการปลิวของขยะหรืออาจปลูกต้นไม้ล้อมรอบ เป็นต้น

การฝังกลบเป็นวิธีการที่ใช้ในการกำจัดขยะมูลฝอยที่พื้นดินอย่างถูกต้องตามหลักสุขภิบาล ไม่ก่อให้เกิดเหตุรำคาญและเป็นอันตรายต่อสุขภาพและสภาพแวดล้อม ควรเทขยะมูลฝอยลงไปแล้วเกลี่ยให้กระจาย บดทับให้แน่น แล้วใช้ดินหรือวัสดุอื่นที่มีดินปนอยู่ไม่น้อยกว่าร้อยละ 50 กลบแล้วบดทับให้แน่นอีกครั้งหนึ่ง

วิธีการฝังกลบขยะมูลฝอย อาจแบ่งออกได้เป็น 2 แบบ คือ

1. แบบถมที่ (Area method) เป็นการฝังกลบขยะมูลฝอลในพื้นที่ที่เป็นหลุม เป็นบ่อ หรือเป็นพื้นที่ที่ต่ำอยู่ก่อนแล้ว และต้องการถมให้พื้นที่แห่งนั้นสูงขึ้นกว่าระดับเดิม เช่น บริเวณบ่อดินลูกรัง ริมตลิ่ง เหมืองร้าง หรือบริเวณที่ดินที่ถูกขุดออกไปทำประโยชน์อย่างอื่นมาก่อนแล้ว เป็นต้น ในพื้นที่เช่นนี้เราเทขยะมูลฝอยลงไป แล้วเกลี่ยขยะให้กระจายพร้อมกับบดทับให้แน่น จากนั้นก็ใช้ดินกลบ แล้วจึงบดทับให้แน่นอีกเป็นครั้งสุดท้าย

2. แบบขุดเป็นร่อง (Trench method) เป็นการกำจัดขยะมูลฝอยแบบฝังกลบในพื้นที่ราบ ซึ่งเป็นที่สูงอยู่แล้วและไม่ต้องการที่จะให้พื้นที่แห่งนั้นสูงเพิ่มขึ้นไปอีก หรือสูงขึ้นไม่มากนัก แต่ในขณะเดียวกันก็ต้องการใช้พื้นที่ฝังกลบขยะมูลฝอยให้ได้จำนวนมาก ๆ ดังนั้นจึงต้องใช้วิธีขุดเป็นร่องก่อน การขุดร่องต้องให้มีความกว้างประมาณ 2 เท่าของขนาดเครื่องจักรที่ใช้ เพื่อความสะดวกต่อการทำงานของเครื่องจักร และมีความยาวตลอดพื้นที่ที่จะฝังกลบ ส่วนความลึกขึ้นอยู่กับระดับน้ำใต้ดิน จะลึกเท่าไรก็ได้แต่ต้องไม่ให้ถึงระดับน้ำใต้ดิน ส่วนมากจะขุดลึกประมาณ 2-3 เมตร และต้องทำให้ลาดเอียงไปทางด้านใดด้านหนึ่ง เพื่อไม่ให้น้ำขังในร่องเวลาฝนตก ดินที่ขุดขึ้นมาจากร่องก็กองไว้ทางด้านใดด้านหนึ่ง สำหรับใช้เป็นดินกลบต่อไป นอกจากนั้นยังสามารถใช้ทำเป็นคันดิน สำหรับกั้นมิให้ลมพัดขยะออกไปนอกบริเวณได้อีกด้วย ส่วนวิธีการฝังกลบขยะมูลฝอยก็ทำเช่นเดียวกับแบบถมที่คือ เมื่อเทขยะมูลฝอยลงไปในร่องแล้วก็เกลี่ยให้กระจาย บดทับแล้วใช้ดินกลบและบดทับอีกครั้งหนึ่ง

เมื่อฝังกลบขยะมูลฝอยในพื้นที่นั้นเสร็จเรียบร้อยแล้ว อาจใช้พื้นที่นั้นเป็นประโยชน์ เช่น เป็นสถานที่พักผ่อนหย่อนใจ สนามเทนนิส สนามกอล์ฟ ที่จอดรถ สนามกีฬา ศูนย์การค้าหรือก่อสร้างอาคารที่พักอาศัยที่ไม่สูงเกินไป หรืออาจปรับปรุงคุณภาพดินให้เหมาะแก่การปลูกพืช ซึ่งอาจจะนำหญ้า ไม้พุ่ม ไม้ยืนต้นมาปลูก เพื่อตกแต่งให้สวยงามเป็นระเบียบยิ่งขึ้น

# data[].attributes.attachment_link.title
การแก้ปัญหาขยะมูลฝอย

# data[].attributes.attachment_link.description
การป้องกันและการแก้ไขปัญหาของขยะมูลฝอย เริ่มต้นด้วยการสร้างจิตสำนึกแก่มนุษย์ให้รู้จักรับผิดชอบในการรักษาความสะอาดทั้งในบ้านเรือนของตัวเอง และภายนอกบ้าน ไม่ว่าจะเป็นถนนหนทาง สถานที่ทำงาน ...

# data[].attributes.headline
5. ควรแยกขยะตามประเภท เช่น ขยะเปียก ขยะแห้ง ขวดพลาสติก ฯลฯ 

# data[].attributes.subject
5. ควรแยกขยะตามประเภท เช่น ขยะเปียก ขยะแห้ง ขวดพลาสติก ฯลฯ 

# data[].attributes.headline
4. นำของที่ใช้แล้วบางชนิดมาดัดแปลงใช้ใหม่ให้เกิดประโยชน์ 

# data[].attributes.subject
4. นำของที่ใช้แล้วบางชนิดมาดัดแปลงใช้ใหม่ให้เกิดประโยชน์ 

# data[].attributes.headline
3.ควรนำวัสดุที่ใช้แล้ว เช่น กระดาษ แก้ว พลาสติก มาแปรรูปกลับมาใช้ได้ใหม่

# data[].attributes.subject
3.ควรนำวัสดุที่ใช้แล้ว เช่น กระดาษ แก้ว พลาสติก มาแปรรูปกลับมาใช้ได้ใหม่

# data[].attributes.headline
2.ซ่อมแซมแก้ไขเครื่องใช้ที่ชำรุดให้นำกลับมาใช้ใหม่แทนการทิ้งเป็นขยะ

# data[].attributes.subject
2.ซ่อมแซมแก้ไขเครื่องใช้ที่ชำรุดให้นำกลับมาใช้ใหม่แทนการทิ้งเป็นขยะ

# data[].attributes.headline
1.หลีกเลี่ยงการใช้โฟมหรือพลาสติก

# data[].attributes.subject
1.หลีกเลี่ยงการใช้โฟมหรือพลาสติก

# data[].attributes.headline
วิธีการแก้ปัญหา ปัญหาขยะ

# data[].attributes.subject
วิธีการแก้ปัญหา ปัญหาขยะ

# data[].attributes.body
ด.ญ.ศศิกานต์ ราชกิจ ม.2/6 เลขที่33